《拊缶歌当行路难十五章 其九》
清代·姚燮

五图烂熟龙蹻书，唾弃庄老焚阴符。崆峒上药饵琼蕊，炼成九气游玉虚。

少君栾大隶烟客，妻殒儿亡归不得。元罗日沈忉利夕，桃底朱霞染晶魄。

魄不下堕魂不升，西风一叶空中行。寄无所住悲填膺，枯啸裂作春雷声。

春雷渊渊万蛰出，蝴蝶魂愁海棠月。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。